**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 2-ՐԴ ՄԻԿՐՈՇՐՋԱՆԻ ԹԻՎ 8/5/1 ՀԱՍՑԵՈՒՄ ԳՏՆՎՈՂ ՇԻՆՈՒԹՅՈՒՆԸ ԵՎ ԴՐԱ ՊԱՀՊԱՆՄԱՆ ՈՒ ՍՊԱՍԱՐԿՄԱՆ ՀԱՄԱՐ ԱՌԱՆՁՆԱՑՎԱԾ ՀՈՂԱՄԱՍԸ ՍԻՄԱԿ ԳՐԻԳՈՐՅԱՆԻՆ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 4-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի պահանջներին համապատասխան։   
  
Աբովյան քաղաքի 2-րդ միկրոշրջանի թիվ 8/5/1 շինությունը 2020 թվականին ինքնակամ կառուցել է Սիմակ Գրիգորյանը /որի համար Աբովյան համայնքի ղեկավարի 2020 թվականի սեպտեմբերի 23-ի N 880 որոշմամբ տուգանվել է/:   
   
Աբովյան համայնքի ղեկավարի 2020 թվականի հոկտեմբերի 06-ի N 933 որոշմամբ Աբովյան քաղաքի 2-րդ միկրոշրջանի թիվ 8/5/1 հասցեում գտնվող համայնքի սեփականություն հանդիսացող հողամասում ինքնակամ կառուցված շինությունը օրինականացվել է և համարվել է համայնքի սեփականություն, որի հիման վրա ՀՀ կառավարությանն առընթեր անշարժ գույքի կադաստրի պետական կոմիտեի կողմից տրվել է N 19102020-07-0038 վկայականը։

Հողային օրենսգրի 66-րդ հոդվածի 1-ին մասի 4-րդ կետի համաձայն Սիմակ Գրիգորյանը ձեռք է բերել գնման նախապատվության իրավունք, որի պայմաններում անհրաժեշտություն է առաջացել «Աբովյան համայնքի սեփականություն հանդիսացող 2-րդ միկրոշրջանի թիվ 8/5/1 հասցեում գտնվող շինությունը և դրա պահպանման ու սպասարկման համար առանձնացված հողամասը Սիմակ Գրիգորյանին ուղղակի վաճառքով օտարելու մասին» Աբովյան համայնքի ավագանու որոշման ընդունմանը։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**